ddrg/super_eurlex huggingface dataset:
Úradný vestník L 092 , 13/04/1991 S. 0042 - 0042

Fínske špeciálne vydanie: Kapitola 3 Zväzok 37 S. 0011

Švédske špeciálne vydanie: Kapitola 3 Zväzok 37 S. 0011



Smernica Komisie z 19. marca 1991, ktorou sa piatykrát mení a dopĺňa príloha smernice Rady 79/117/EHS, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky (91/188/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/117/EHS z 21. decembra 1978, ktorou sa zakazuje uvedenie a používanie prípravkov na ochranu rastlín obsahujúcich určité účinné látky [1], naposledy zmenenú a doplnenú smernicou 90/533/EHS [2], a najmä na jej článok 6, keďže rozvoj vedeckých a technických poznatkov núti vykonať určité zmeny a doplnenia v prílohe smernice 79/117/EHS; keďže sa ukazuje žiaduce zrušiť zostávajúce dočasné výnimky zo zákazov ustanovených v tejto smernici, nakoľko v súčasnosti sú k dispozícii menej nebezpečné spôsoby ošetrovania; keďže všetky členské štáty informovali Komisiu o tom, že nemienia alebo nemajú v úmysle ďalej využívať tieto výnimky; keďže opatrenia stanovené v tejto smernici sú v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 V časti A prílohy smernice 79/117/EHS "Zlúčeniny ortuti" sa text v stĺpci 2 týmto vypúšťa. Článok 2 Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 31. marca 1992. Bezodkladne o tom budú informovať Komisiu. Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Metodiku týchto odkazov ustanovia členské štáty. Článok 3 Táto smernica je adresovaná členským štátom. V Bruseli 19. marca 1991 Za Komisiu Ray Mac Sharry člen Komisie [1] Ú. v. ES L 33, 8.2.1979, s. 36. [2] Ú. v. ES L 296, 27.10.1990, s. 63. --------------------------------------------------
Úradný vestník L 107 , 27/04/1991 S. 0050 - 0050

Fínske špeciálne vydanie: Kapitola 13 Zväzok 20 S. 0094

Švédske špeciálne vydanie: Kapitola 13 Zväzok 20 S. 0094



Smernica Rady z 22. apríla 1991, ktorá mení a dopĺňa smernicu 89/396/EHS o identifikácii alebo rozlíšení druhu, ku ktorému potraviny patria (91/238/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže je potrebné zohľadniť skutočnosť, že pre určité potraviny určené na okamžitú spotrebu hneď po kúpe, ako je jednotlivo porciovaná zmrzlina, označenie výrobnej dávky priamo na jednotlivom balení nie je účelné; keďže smernica 89/396/EHS [4] by sa preto mala zmeniť alebo doplniť; keďže však v prípade týchto výrobkov sa označenie výrobnej dávky musí povinne uvádzať na obchodnom obale, PRIJALA TÚTO SMERNICU: Článok 1 Do článku 2 ods. 2 smernice 89/396/EHS sa dopĺňajú tieto údaje: "d) jednotlivým porciám zmrzliny. Údaj, ktorý umožňuje identifikáciu výrobnej dávky, sa musí uviesť na obchodnom obale." Článok 2 Táto smernica je adresovaná členským štátom. V Luxemburgu 22. apríla 1991. Za Radu predseda R. Steichen [1] Ú. v. ES C 267, 23.10.1990, str. 15. [2] Ú. v. ES C 324, 24.12.1990, str. 246 aÚ. v. ES C 72, 18.3.1991. [3] Ú. v. ES C 60, 8.3.1991, str. 4. [4] Ú. v. ES L 186, 30.6.1989, str. 21. --------------------------------------------------
Úradný vestník L 376 , 31/12/1991 S. 0038 - 0038

Fínske špeciálne vydanie: Kapitola 3 Zväzok 40 S. 0026

Švédske špeciálne vydanie: Kapitola 3 Zväzok 40 S. 0026



Smernica Rady z 19. decembra 1991, ktorá mení a dopĺňa smernicu 89/437/EHS o hygienických a zdravotných problémoch ovplyvňujúcich výrobu vaječných výrobkov a ich uvádzanie na trh (91/684/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/437/EHS z 20. júna 1989 o hygienických a zdravotných problémoch ovplyvňujúcich výrobu vaječných výrobkov a ich uvádzanie na trh [1], naposledy zmenenú a doplnenú smernicou 89/662/EHS [2], najmä na jej článok 10, so zreteľom na návrh Komisie, keďže určité opatrenia prílohy by mali byť prispôsobené vedeckému a technologickému pokroku v súlade s článkom 10 smernice 89/437/EHS vzhľadom na zisťovanie stafylokokov vo vaječných výrobkoch a teploty skladovania niektorých vaječných výrobkov, PRIJALA TÚTO SMERNICU: Článok 1 Príloha smernice 89/437/EHS sa týmto mení a dopĺňa takto: 1. Tretia pomlčka v bode 1 písm. b) kapitoly VI sa nahrádza takto: "— Staphylococcus aureus: neprítomnosť v 1 g vaječného výrobku." 2. Štvrtá pomlčka v bode 3 kapitoly IX sa ruší. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 1991. Bezodkladne o tom informujú Komisiu. Ak členské štáty prijmú opatrenia uvedené v prvom pododseku, uvedú v nich odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Postupy na vykonanie takého odkazu určia členské štáty. Článok 3 Táto smernica je adresovaná členským štátom. V Bruseli 19. decembra 1991 Za Radu predseda P. Dankert [1] Ú. v. ES L 212, 22.7.1989, s. 87. [2] Ú. v. ES L 395, 30.12.1989, s. 13. --------------------------------------------------
Úradný vestník L 338 , 10/12/1991 S. 0023 - 0024



Smernica Komisie z 28. októbra 1991, ktorou sa po pätnástykrát prispôsobuje technickému pokroku smernicu Rady 67/548/EHS o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok (91/632/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 79/831/EHS [2], najmä na jej články 19, 20 a 21, keďže Nemecká spolková republika a Dánske kráľovstvo požiadali o zmenu v označovaní určitého počtu nebezpečných látok a podľa článku 23 smernice 67/548/EHS oznámili túto skutočnosť Komisii; keďže preskúmanie zoznamu nebezpečných látok v prílohe k smernici 67/548/EHS ukázalo, že tento zoznam je potrebné prispôsobiť súčasným vedeckým a technickým poznatkom; keďže ustanovenia tejto smernice sú v súlade so stanoviskom Výboru pre prispôsobenie technickému pokroku a odstránenie technických bariér obchodu s nebezpečnými látkami a preparátmi, PRIJALA TÚTO SMERNICU: Článok 1 Príloha I k smernici 67/548/EHS sa mení a dopĺňa takto: 1. Údaje v prílohe I k tejto smernici nahrádzajú zodpovedajúce údaje v prílohe I, 2. Príloha I sa po prvýkrát dopĺňa o údaje v prílohe II k tejto smernici. 3. Údaje s číslom EHS uvedené v prílohe III k tejto smernici sa vypúšťajú z prílohy I. Článok 2 1. Členské štáty prijmú do 1. júla 1993 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. 2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica je adresovaná členským štátom. V Bruseli 28. októbra 1991 Za Komisiu Carlo Ripa di Meana člen Komisie [1] Ú. v. ES L 196, 16.8.1967, s. 1. [2] Ú. v. ES L 259, 15.10.1979, s. 10. -------------------------------------------------- PRÍLOHA I, PRÍLOHA II a PRÍLOHA III Pozri smernicu Komisie 93/72/EHS z 1. septembra 1993, Ú. v. ES L 258, 16.10.1993, s. 29. --------------------------------------------------
Úradný vestník L 376 , 31/12/1991 S. 0020 - 0020

Fínske špeciálne vydanie: Kapitola 3 Zväzok 40 S. 0008

Švédske špeciálne vydanie: Kapitola 3 Zväzok 40 S. 0008



Smernica Rady z 19. decembra 1991, ktorou sa mení a dopĺňa smernica 90/44/EHS, ktorou sa mení a dopĺňa smernica 79/373/EHS o obchodovaní s kŕmnymi zmesami (91/681/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže smernica 79/373/EHS [4], naposledy zmenená a doplnená smernicou 90/654/EHS [5], stanovuje pravidlá obchodovania s kŕmnymi zmesami v rámci spoločenstva; keďže smernica 90/44/EHS [6] v platných pravidlách uvádza značné množstvo zásadných zmien a doplnení, najmä ohľadom na ustanovenia, podľa ktorých sa má postupovať pri označovaní kŕmnych zmesí; keďže je podľa smernice potrebné, aby členské štáty presne k 22. januáru 1992 prijali ustanovenia potrebné na vytvorenie súladu s novými pravidlami; keďže horeuvedená smernica nevylučuje kŕmne zmesi vyrobené pred 22. januárom 1992, s ktorými sa ešte stále bude obchodovať i po tomto dátume a ktoré nebudú označené v súlade s novými pravidlami; keďže by sa táto výnimka mala odstrániť tým, že obchodovanie s kŕmnymi zmesami vyrobenými pred 22. januárom 1992 v súlade s pravidlami platnými v čase ich výroby sa povolí s takým označením len do 31. decembra 1992, PRIJALA TÚTO SMERNICU: Článok 1 Nasledujúci pododsek sa pridá k článku 2 smernice 90/44/EHS: "Členské štáty však obchodovanie s kŕmnymi zmesami vyrobenými pred 22. januárom 1992 v súlade s pravidlami platnými v členskom štáte v čase ich výroby, a ktoré nie sú v súlade s ustanoveniami tejto smernice, povolia len do 31. decembra 1992." Článok 2 Členské štáty k 22. januáru 1992 prijmú zákony, iné právne predpisy a administratívne opatrenia potrebné na dosiahnutie súladu s touto smernicou. Bezodkladne o tom budú informovať Komisiu. Keď členské štáty prijmú takéto opatrenia, tieto budú obsahovať odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Spôsob vykonania tohto odkazu ustanovia členské štáty. Článok 3 Táto smernica je adresovaná členským štátom. V Bruseli 19. decembra 1991 Za Radu predseda P. Dankert [1] Ú. v. ES C 103, 19.4.1991, s. 18. [2] Ú. v. ES C 183, 15.7.1991, s. 359. [3] Ú. v. ES C 191, 22.7.1991, s. 27. [4] Ú. v. ES L 86, 6.4.1979, s. 30. [5] Ú. v. ES L 353, 17.12.1990, s. 48. [6] Ú. v. ES L 27, 31.1.1990, s. 35. --------------------------------------------------
Úradný vestník L 184 , 10/07/1991 S. 0027 - 0027

Fínske špeciálne vydanie: Kapitola 3 Zväzok 38 S. 0050

Švédske špeciálne vydanie: Kapitola 3 Zväzok 38 S. 0050



Smernica Komisie zo 6. júna 1991, ktorou sa mení a dopĺňa smernica 82/475/EHS, ktorou sa stanovujú kategórie prísad, ktoré sa môžu používať na účely označovania kŕmnych zmesí pre spoločenské zvieratá (91/334/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/373/EHS z 2. apríla 1979 o obchodovaní s kŕmnymi zmesami [1], naposledy zmenenú a doplnenú smernicou 90/44/EHS [2], najmä na jej článok 10, keďže pokiaľ ide o označovanie, je účelom smernice 79/434/EHS zabezpečovať objektívne a presné informácie o zložení a používaní krmív; keďže uvádzanie prísad v kŕmnych zmesiach predstavuje v určitých prípadoch dôležitú informáciu; keďže sa ukázalo byť potrebným vytvoriť kategórie, ktoré by umožňovali zatriedenie niekoľkých prísad pod jeden názov; keďže sú potrebné prijať osobitné ustanovenia na označovanie krmív pre spoločenské zvieratá s cieľom, aby sa zohľadnil osobitný charakter tohto druhu kŕmnych zmesí; keďže sa smernicou 90/44/EHS zmenili a doplnili základné ustanovenia o označovaní kŕmnych zmesí; keďže je potrebné príslušne upraviť smernicu Komisie 82/475/EHS [3]; keďže opatrenia ustanovené v tejto smernici sú v súlade so stanoviskom Stáleho výboru pre krmivá, PRIJALA TÚTO SMERNICU: Článok 1 Článok 1 smernice 82/475/EHS sa týmto nahrádza takto: "Článok 1 Ak sa podľa článku 5c písm. 3) smernice 79/373/EHS môže uvádzanie osobitného názvu prísady nahrádzať uvádzaním názvu kategórie, do ktorej prísada patrí, môžu sa na obaloch, nádobách alebo označeniach kŕmnych zmesí pre spoločenské zvieratá uvádzať iba kategórie uvedené v prílohe k tejto smernici." Článok 2 Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 22. januára 1992. Bezodkladne o tom budú informovať Komisiu. Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri ich úradnom uverejnení. Metodiku týchto odkazov ustanovia členské štáty. Článok 3 Táto smernica je adresovaná členským štátom. V Bruseli 6. júna 1991 Za Komisiu Ray Mac Sharry člen Komisie [1] Ú. v. ES L 86, 6.4.1979, s.30. [2] Ú. v. ES L 27, 31.1.1990, s.35. [3] Ú. v. ES L 213, 21.7.1982, s.27. --------------------------------------------------
Úradný vestník L 373 , 31/12/1991 S. 0033 - 0033

Fínske špeciálne vydanie: Kapitola 9 Zväzok 2 S. 0031

Švédske špeciálne vydanie: Kapitola 9 Zväzok 2 S. 0031



Smernica Rady z 19. decembra 1991, ktorou sa mení a dopĺňa smernica 69/169/EHS na rozšírenie a upravenie výnimiek udelených Dánsku a Írsku týkajúcich sa úľav pre cestujúcich (91/673/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na článok 99, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže, až do 31. decembra 1991, Dánske kráľovstvo a Írsko sú oprávnené na výnimky zo smernice 69/169/EHS [3], ako bola naposledy zmenená a doplnená smernicou 91/191/EHS [4], pokiaľ ide o uplatňovanie všeobecných hodnôt úľav; keďže na uvedené výnimky sa musí hľadieť v kontexte článku 8a Zmluvy, ktorá definuje domáci trh ako oblasť bez domácich hraníc, v ktorej je zabezpečený voľný pohyb tovarov, osôb, služieb a kapitálu a uvádza, že tento trh by sa mal budovať postupne v období končiacom dňa 31. decembra 1992; keďže okamžité pozastavenie uvedenej výnimky by mohlo mať za následok ekonomické ťažkosti pre Dánske kráľovstvo a pre Írsko; keďže ich uplatňovanie by sa malo preto predĺžiť, v upravenej forme v prípade Írska, až do 31. decembra 1992, PRIJALA TÚTO SMERNICU: Článok 1 Smernica 69/169/EHS sa týmto mení dopĺňa takto: 1. v článku 7b (1) b), "95 ECU" sa nahrádza "150 ECU"; 2. v článku 7c sa "31. decembra 1991" nahrádza výrazom "31. decembra 1992"; 3. článok 7d sa nahrádza takto: "Článok 7d Napriek článku 2 (1)a v rámci limitu tu stanoveného, Írsko je oprávnené uplatňovať kvantitatívny limit na 30 litrov piva pre všetkých cestujúcich do Írska až do 31. decembra 1992. Napriek článkom 2 (1), 4 (1) a 7b (1) b), Írsko je oprávnené uplatňovať nasledujúce limity až do 31. decembra 1992 na dovoz dotyčných tovarov pre cestujúcich z Írska po pobyte kratšom než 24 hodín mimo Írska: a) pre cestujúcich zo spoločenstva: 175 ECU, ale jednotková cena nesmie byť vyššia ako 110 ECU; b) pre pivo, 15 litrov ." Článok 2 1. Členské štáty uvedú do účinnosti zákony, iné právne predpisy a správne opatrenia potrebné na zosúladenie s touto smernicou pred 1.januárom 1992. Keď členské štáty prijmú opatrenia uvedené v prvom pododseku, budú obsahovať odkaz na túto smernicu alebo sa doplnia takým odkazom v prípade ich úradného uverejnenia Spôsoby uvedenia takého odkazu stanovia členské štáty. 2. Členské štáty informujú Komisiu o znení hlavných ustanovení vnútroštátneho predpisu, ktorý prijali v oblasti, na ktorú sa vzťahuje táto smernica. Článok 3 Táto smernica je adresovaná členským štátom. V Bruseli 19. decembra 1991 Za Radu predseda P. Dankert [1] Stanovisko doručené 10. decembra 1991 (zatiaľ neuverejnené v úradnom vestníku). [2] Stanovisko doručené 17. decembra 1991 (zatiaľ neuverejnené v úradnom vestníku). [3] Ú. v. ES L 133, 4.6.1969, s. 6. [4] Ú. v. ES L 94, 16.4.1991, s. 24. --------------------------------------------------
Úradný vestník L 205 , 27/07/1991 S. 0048 - 0048

Fínske špeciálne vydanie: Kapitola 11 Zväzok 17 S. 0050

Švédske špeciálne vydanie: Kapitola 11 Zväzok 17 S. 0050



Smernica Rady z 20. júna 1991 o vykonávaní dohody medzi Európskym hospodárskym spoločenstvom a Švajčiarskou konfederáciou o priamom poistení s výnimkou životného poistenia (91/371/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na poslednú vetu jej článku 57 ods. 2 a článku 235, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže dohoda medzi Európskym hospodárskym spoločenstvom a Švajčiarskou konfederáciou o priamom poistení s výnimkou životného poistenia bola podpísaná v Luxemburgu 10. októbra 1989; keďže jeden z účinkov tejto dohody je vo vzťahu k poisťovniam, ktoré majú svoje ústredia vo Švajčiarsku, stanoviť inú úpravu, ako sa na základe hlavy III smernice Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia [4] uplatňuje na agentúry a pobočky podnikov, ktorých ústredia sú mimo spoločenstva, zriadené v rámci spoločenstva; keďže koordinované pravidlá týkajúce sa vykonávania týchto činností švajčiarskymi podnikmi v rámci spoločenstva, na ktoré sa vzťahujú ustanovenia uvedenej dohody, musia nadobudnúť účinnosť v ten istý deň vo všetkých členských štátoch spoločenstva; keďže tá dohoda nenadobudne platnosť až do prvého dňa kalendárneho roku nasledujúceho po dni, keď dôjde k výmene listín o schválení, PRIJALA TÚTO SMERNICU: Článok 1 Členské štáty zmenia a doplnia svoje vnútroštátne právne predpisy tak, aby dosiahli súlad s dohodou medzi Európskym hospodárskym spoločenstvom a Švajčiarskou konfederáciou do 24 mesiacov nasledujúcich po oznámení tejto smernice. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 2 Členské štáty vo svojich vnútroštátnych právnych predpisoch stanovia, že ich zmeny a doplnenia vykonané podľa dohody nenadobudnú účinnosť až do dátumu nadobudnutia platnosti dohody. Článok 3 Táto smernica je adresovaná členským štátom. V Luxemburgu 20. júna 1991 Za Radu predseda R. Goebbels [1] Ú. v. ES C 53, 5.3.1990, s. 45. [2] Ú. v. ES C 72, 18.3.1991, s. 175, a rozhodnutie z 12. júna 1991 (zatiaľ neuverejnené v úradnom vestníku). [3] Ú. v. ES C 56, 7.3.1990, s. 27. [4] Ú. v. ES L 228, 16.8.1973, s. 3. --------------------------------------------------
Úradný vestník L 034 , 11/02/1992 S. 0028 - 0029

Fínske špeciálne vydanie: Kapitola 15 Zväzok 11 S. 0005

Švédske špeciálne vydanie: Kapitola 15 Zväzok 11 S. 0005



Smernica Komisie 92/1/EHS z 13. januára 1992 o monitorovaní teplôt v dopravných prostriedkoch, v skladovom hospodárstve a skladovanie rýchlozmrazených potravín určených na ľudskú spotrebu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/108/EHS z 21. decembra 1988 o aproximácii právnych predpisov členských štátov týkajúcich sa rýchlozmrazených potravín určených na ľudskú spotrebu [1], a najmä jej článok 11, keďže ustanovenia právnych predpisov musia byť v tomto prípade obmedzené na požiadavky, ktoré sú nevyhnutné, ak sa majú splniť zásadné a imperatívne potreby týkajúce sa monitorovania teplôt v dopravných prostriedkoch, v skladovom hospodárstve a v sklade takým spôsobom, ktorý zabezpečí, aby boli v plnej miere dodržiavané teploty požadované v článku 5 smernice 89/108/EHS; keďže opatrenia uvedené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 Táto smernica sa týka monitorovania teplôt v dopravných prostriedkoch, skladovom hospodárstve a v skladoch určených na skladovanie rýchlozmrazených potravín. Článok 2 1. Dopravné prostriedky, skladovacie hospodárstvo a sklady musia byť vybavené vhodnými zapisovacími prístrojmi na monitorovanie – v častých a pravidelných intervaloch – teploty vzduchu, ktorému sú vystavené rýchlozmrazené potraviny určené na ľudskú spotrebu. V prípade prepravy musia byť meracie prístroje schválené príslušnými orgánmi tej krajiny, v ktorej sú dopravné prostriedky registrované. Záznamy teplôt získané takýmto spôsobom musia byť opatrené dátumom a operátor ich musí uchovávať najmenej jeden rok alebo aj dlhšie podľa charakteru potravín. 2. Teplota vzduchu pri skladovaní v maloobchodných vystavovacích skrinkách a počas miestneho rozvozu sa musí merať najmenej jedným viditeľným teplomerom, ktorý – v prípade otvorených maloobchodných vystavovacích skriniek – musí ukazovať teplotu na vratnej strane vzduchu na úrovni výrazne označenej čiary maximálneho naloženia. 3. Členské štáty dovoľujú výnimku z odseku 1 v prípade chladiarenských komôr o objeme menšom ako 10 kubických metrov kubických na skladovanie zásob v maloobchodných predajniach v tom zmysle, aby bola možnosť merať teplotu vzduchu ľahko viditeľným teplomerom. Článok 3 Členské štáty prijmú zákony, iné právne predpisy a správne opatrenia nevyhnutné na dosiahnutie súladu s touto smernicou do 31. júla 1993, s výnimkou železníc, u ktorých bude o dátume zavedenia rozhodnuté neskôr. Budú o tom okamžite informovať Komisiu. Keď členské štáty prijmú tieto opatrenia, budú obsahovať odkaz na túto smernicu alebo budú doplnené o takýto odkaz v čase ich úradného uverejnenia. Členské štáty prijmú postup pre takýto odkaz. Článok 4 Táto smernica je adresovaná členským štátom. V Bruseli 13. januára 1992 Za Komisiu Martin bangemann podpredseda [1] Ú. v. ES L 40, 11.2.1989, s. 34. --------------------------------------------------
Úradný vestník L 065 , 11/03/1992 S. 0032 - 0032



Smernica Rady 92/11/EHS z 3. marca 1992, ktorou sa mení a dopĺňa smernica 89/396/EHS o identifikácii alebo rozlíšení druhu, ku ktorému potraviny patria RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže je potrebné brať do úvahy neprekonateľné technické problémy, ktoré znemožňujú vykonávanie smernice 89/396/EHS [4] v znení smernice 91/238/EHS [5] do 20. júna 1991; keďže je preto potrebné oddialiť dátum jej vykonávania, PRIJALA TÚTO SMERNICU: Článok 1 V článku 7 sa druhá zarážka prvého pododseku smernice 89/396/EHS týmto nahrádza takto: "- zakázali obchod s výrobkami, ktoré nie sú v súlade s touto smernicou s účinnosťou od 1. júla 1992. Avšak obchod s výrobkami umiestnenými na trh alebo označenými pred týmto dátumom, ktoré nie sú v súlade s touto smernicou, môže pokračovať až do vyčerpania zásob." Článok 2 Táto smernica je adresovaná členským štátom. V Bruseli 3. marca 1992 Za Radu predseda Arlindo marques cunha [1] Ú.v. ES C 219, 22.8.1991, s. 11. [2] Ú.v. ES C 305, 25.11.1991, s. 54 a rozhodnutie z 12. februára 1992 (zatiaľ neuverejnené v úradnom vestníku). [3] Ú.v. ES C 40, 17.2.1992, s. 12. [4] Ú.v. ES L 186, 30.6.1989, s. 21. [5] Ú.v. ES L 107, 27. 4. 1991, s. 50. --------------------------------------------------